cyanic-selkie/wikianc huggingface dataset:
Bolderāja
Iekļaušana Rīgas pilsētā (20. gadsimts)
Visa Bolderājas dzīvojamā rajona detālplānojums tika izstrādāts 1965. gadā institūtā "Pilsētprojekts". Detālplānojuma arhitekti bija Gunārs Melbergs, Lilija Muntere un Ivars Strautmanis. Projekts noteica rajona apbūves kompozīciju un plānojuma organizāciju — divu rajona sabiedriskā centra un tā vietu, atpūtas un sporta zonas, transporta un inženierkomunikāciju tīklu. Bolderājas rajona apbūvi projektēja arhitekti Laimonis Nagliņš, Andris Vītols, Vladimirs Šņitņikovs un citi. Tika izstrādāts arī vēsturiskās apbūves rekonstrukcijas plāns, kuru 1986. gadā pabeidza arhitekti Ēvalds Fogelis un Jānis Taurenis, bet Padomju Savienības sabrukuma rezultātā tas arī palika uz papīra. Līdz ar 1965. gadu aizsākās paneļēku būvniecība Bolderājā. Šajā dzīvojamā rajonā bija paredzēts izmitināt 15 000 iedzīvotāju. 1977. gadā Gobas ielā 27 tika atvērts kinoteātris "Bolderāja" ar 420 sēdvietām.
Sabiedriskais transports
Bolderājas apkaimes sasniedzamība ar sabiedrisko transportu ir viduvēja — darbadienā kursējošo sabiedriskā transporta reisu skaits ir 418, no kuriem 253 reisus nodrošina autobusi, bet 165 reisus maršruta taksometri. Kopumā satiksmi ar Bolderāju nodrošina 4 autobusu maršruti, no kuriem 2 autobusi (36. un 56.) nodrošina tangenciālo satiksmi ar citām apkaimēm Daugavas kreisajā krastā (līdz Imantai un Ziepniekkalnam), bet pārējie divi maršruti (3. un 30.) nodrošina apkaimes saikni ar pilsētas centru (un arī dažām citām Daugavas labā krasta apkaimēm Pļavnieku virzienā). Jāatzīmē, ka apkaimē nodrošinājums ar sabiedrisko transportu ir atšķirīgs — gar apkaimes praktiski neapdzīvoto DR daļu, kur atrodas kapu teritorijas, sabiedriskais transports (1 autobusa maršruts) kursē 72 reizes darba dienā, kamēr Bolderājas dzīvojamo rajonu apkalpo visi 418 reisi. Raugoties no teritoriālā viedokļa sabiedriskā transporta sasniedzamība Bolderājā ļoti vāja, jo uz 25 ha apkaimes platības atrodas tikai 0,33 sabiedriskā transporta pieturas (vienā virzienā). Tomēr praktiski Bolderājā šim rādītājam nav būtiskas nozīmes, jo apkaimes lielākajā daļā nav nekāda apdzīvojuma, kamēr sabiedriskā transporta pieturu izvietojums ap Bolderājas dzīvojamo rajonu ir vērtējams kā adekvāts.
Bolderājas kapi
Bolderājas kapi atrodas Lielā ielā 76 (bijušie Pareizticīgo kapi) un Lielā iela 78 (bijušie luteriešu kapi, pazīstami arī kā Jaunie Bolderājas kapi). Kopējā platība 3,6 hektāri. Atklāti 18. gadsimta beigās. Bolderājas kapos atrodas Otrā pasaules kara kritušo Latvijas jūrnieku brāļu kapi, kas ir valsts nozīmes vēstures piemineklis.
2012. gada Dakaras rallijs
2012. gada Dakaras rallijs bija 33. Dakaras rallijs. Tas jau ceturto reizi pēc kārtas norisinājās Dienvidamerikā. Rallijreida dalībnieki startēja 1. janvārī no Mara del Platas (Argentīna), un, pēc 14 etapiem Argentīnā, Čīlē un Peru, 15. janvārī finišēja Peru galvaspilsētā Limā.
Latvijas pārstāvji
Otras Latvijas komandas "RE Autoclub" automobiļa ekipāža bija krievu braucēji Antons Meļņikovs un Antons Nikolajevs, kuri ieņēma 18. vietu. Bet otras ekipāžas braucēji Iļja Kuzņecovs un Romans Jelagins ieņēma 36. vietu.
Volština
No 1793. līdz 1920. gadam ietilpa Prūsijā. Pēc Pirmā pasaules kara iekļāvās atjaunotajā Polijas valstī.
Kara akts
Parasti pirms šī lēmuma bija šīs valsts paziņojums, ka kādu konkrētu otras valsts rīcību uzskatīs par kara aktu un, ja tā notiks, sekas būs karadarbība. Šo terminu lietoja gan karojošās, gan neitrālās valstis. Karojošās valstis kā kara aktu interpretēja jebkuru darbību, kas kādā ziņā palīdz to pretiniekiem, savukārt neitrālās valstis — jebkuru darbību, kas apdraud to neitralitāti.
Nina Hāgena
Dzimusi Austrumberlīnē, VDR teritorijā. Hāgenas patēvs ir dziesmu autors un disidents Volfs Bīrmans (Wolf Biermann). 1973. gadā Nina Hāgena nodibināja grupu Automobil, kura kļuva par vienu no populārākajām grupām VDR.
Atspiešanās
Atspiešanās vai arī pumpēšanās ir plaši pazīstams spēka vingrinājums, ar kura palīdzību attīsta lielos krūšu muskuļus un augšdelma trīsgalvainos muskuļus, kā arī deltveida muskuļa priekšējos kūlīšus. Vingrinājuma izpildē tiek izmantots cilvēka svars. Tā vienkāršība ļauj to veikt gandrīz jebkurā vietā.
Variācijas
Atspiešanās variants, kurš ir izplatīts kā vingrošanas sastāvdaļa, tiek izpildīts izstiepjot rokas aiz plecu līnijas. Šis variants palīdz attīstīt rokas muskuļus.
Senpersiešu valoda
Lietvārds
Senpersiešu valodā pastāv vienskaitlis, daudzskaitlis un dažas divskaitļa formas.
Darbības vārdi
Senpersiešu valodā ir šādi laiki: tagadne, pabeigtā pagātne, nepabeigtā pagātne un aorists.
Džons Bon Džovi
Mūziķa karjeras sākums
Džons Bon Džovi ierakstīja dziesmu Runaway, vienu no dažām dziesmām, ko Džons sarakstīja braucienos ar autobusu no Sejrevillas uz The Power Station. Viņš devās uz dažādām ierakstu studijām, ieskaitot Atlantic Records un Mercury (PolyGram), bet neviena no tām viņu neatzina.
"Runaway" kļuva par vietējo topu hitu. Pēc kā 1983. gadā, ierakstu studija "Mercury" parakstīja ar Bon Džovi līgumu. Bon Džovi kopā ar Ričiju Samboru, Deividu Braianu, Tiko Torresu un Aleku Džonu Saču izveidoja grupu. Pēc Džona prasības viņu jaunajai grupai vajadzēja nosaukumu (tika noraidīts "Johnny Electric"), viens no grupas ierosināja grupu nosaukt "Bon Jovi", nedaudz izmainot Džona uzvārda rakstību.
Privātā dzīve
2004. gadā viņš izveidoja un kļuva par galveno īpašnieku Arēnas Futbola Līgai Filadelfijas Soul. Viņš ir filmējies vairākās līgas televīzijas reklāmās, parasti kopā ar Džonu Elveju, slavas zāles saspēles vadītāju no Denveras "Broncos". No 2011. gada Džons vairāk nav kluba īpašnieks.
Labdarības darbi
Džons ir pirmais vēstnesis Habitat for Humanity vēstnieku programmā, kas ir daļa no internacionālās bezpeļņas organizācijas. Bon Džovi darbojas sabiedrībā Habitat for Humanity kopš 2005. gada, kad viņš sagādāja resursus, lai uzbūvētu sešas mājas Filadelfijā. Būvniecības vieta ir redzama arī grupas Bon Jovi singla, "Who Says You Can’t Go Home" videoklipā. 2006. gadā Bon Džovi ziedoja vienu miljonu dolāru, lai uzbūvētu 28 mājas Luiziānā, zemu ienākumu ģimenēm. 2007. gada jūlijā, Bon Džovi paziņoja par projektu, kas restaurēs 15 māju bloku Ziemeļfiladelfijā. Laikā, kad viņš parādījās Opras Vinfrijas šovā 2005. gadā, visa Bon Jovi grupa ziedoja vienu miljonu dolāru Eņģeļu tīkla fondam.
Mūspella
Mūspella jeb Mūspelheima (Múspellsheimr - 'uguns zeme') senskandināvu mitoloģijā ir uguns zeme, kas pastāvējusi jau pirms pasaules radīšanas. Mūspellā mitinās uguns milži un viņu valdnieks Surts.
1. autobusu maršruts (Rīga)
Vēsture
No 2021. gada 23. augusta līdz 30. oktobrim maršruts sakarā ar būvdarbiem Berģu ielā tika saīsināts līdz Upesciema ielai. No Upesciema ielas līdz galapunktam "Berģuciems" kursēja uz pagaidu laiku izveidots 1A. autobuss ar citādāku maršrutu: pa Upesciema ielu, Madaru ielu, Lejasciema ielu, Mākoņu ielu, Berģu ielu līdz galapunktam un atpakaļ.
Libāna
Ģeogrāfija un klimats
Libānā valda mērens Vidusjūras klimats. Piekrastes rajonos ziemas lielākoties ir aukstas un lietainas, kamēr vasaras ir karstas un mitras. Augstākos kalnu apgabalos temperatūra nokrītas zem 0 °C un ziemas laikā ar biežu (dažreiz smagu) sniegu; toties vasaras ir siltas un sausas. Lai gan lielāko daļu Libānas sasniedz relatīvi liels daudzums nokrišņu (salīdzinot ar sauso klimatu), tomēr daži apgabali ziemeļ-austrumu Libānā saņem tikai nelielu daudzumu lietus. Tas saistīts ar faktu, ka augstie kalni rietumos bloķē lietus mākoņu pārvietošanos, kurus atnesuši Vidusjūras vēji.
Mūsdienas
1976. gada jūnijā Sīrijas armija ieiet Libānā, lai atjaunotu mieru un apspiestu palestīniešu kaujiniekus. Tūkstošiem cilvēku iet bojā Tel al-Zataras bēgļu nometnē, kad to aplenc Sīrijai draudzīgie kristieši. Sīrijas okupācijas armija valstī paliek līdz 2005. gadam.
2014. gada maijā beidzas prezidenta Suleimana termiņš. Parlaments nespēj ievēlēt jaunu valsts Prezidentu. Novembrī parlaments pagarina savu pilnvaru termiņu līdz 2017. gadam.
Administratīvais iedalījums
Libāna ir iedalīta sešās muhafazās (mohaafazaat, arābu valodā: محافظات; vienskaitlī- mohafazah, arābu valodā: محافظة), kuras ir sadalītas divdesmit piecos rajonos jeb kadās (aqdya; viesnkaitlī: qadaa). Arī pašas kadas ir iedalītas vairākās municipalitātēs, kuras katra aptver pilsētu un ciemu grupu. Muhāfazas un to kadas:
Demogrāfija
Valstī kopš 1932. gada nav veikta neviena oficiāla tautas skaitīšana, tā atspoguļojot politisko jūtīguma līdzsvaru Libānā saistībā ar konfesijām (reliģijām). Ir izsecināts, ka 40% ir kristieši (lielākoties 'Maronites', Grieķu pareizticīgie, Armēņu apustuliskie, Melkites Grieķu katoļi, Chaldean katoļi), 35% ir šiītu musulmaņi, 21% ir sunnītu musulmaņi un 5% ir druzes. Neliels skaits ebreju dzīvo Beirūtas centrā, kā arī pilsētās Byblos un Bhamdoun. Libānā mīt arī kurdi (saukti arī par Mhallami vai Mardinli), pēc aprēķiniem apmēram 75,000 un 100,000. Kurus arī uzskata par daļu no sunnītiem.
Frīdrihs Grosvalds
Latviešu pilsonisko tradīciju veidošana
Brigadere vēlāk atcerējās, ka “Grosvaldu māja bija kā tilts, uz kura, sevišķi ceturtdienās kā pieņemamās dienās, sastapās gan nacionālā inteliģence, gan svešzemnieki, kas meklēja kaut kādus sakarus ar Latviju un latviešiem, gan arī — un par tiem vairāk, mākslinieki, kuriem sevišķi Grosvaldu māja parādīja daudz viesmīlības”.
Lubejas pagasts
Lubejas pagasts bija viena no Madonas apriņķa (līdz 1924. gadam Cēsu apriņķa) pašvaldībām tā rietumos. Robežojās ar Madonas apriņķa Mēdzūlas, Liezeres, Kusas, Viesienas un Vējavas pagastiem, kā arī Cēsu apriņķa Vecpiebalgas pagastu. Pagasta valde atradās Lubejā.
Centrāleiropa
Definēšanas grūtības
Sakarā ar ilgstošo 20. gadsimta Eiropas politisko sadalījumu "Rietumos un Austrumos" Aukstā kara laikā, ir grūti precīzi noteikt Centrāleiropas robežas. Līdzīgas grūtības rodas, lietojot arī citus šīs kategorijas jēdzienus, kā Rietumeiropa, Ziemeļeiropa, Austrumeiropa, Dienvideiropa, vai pat Dienvidaustrumeiropa. Rezultātā šie Eiropas reģioni savstarpēji nereti pārklājas, tās vai citas valstis dažādos gadījumos (mediju ziņās, publikācijās, pētījumos utt.) var tikt pieskaitītas dažādiem reģioniem. Tas lielā mērā attiecas arī uz Baltijas valstīm. Dažkārt tās pieskaita Ziemeļeiropai, citreiz Centrāleiropai vai Austrumeiropai (Centrālā un Austrumeiropa), bet citos gadījumos tiek piedāvāts tās skatīt kā atsevišķu Baltijas reģionu.
Drywa
Laikraksta darbība
Laikraksts „Drywa” bija zemnieku avīze, ko izplatīja caur draudžu plebānijām, jo to atbalstīja aptuveni 100 garīdznieku. Šim apstāklim bija savas pozitīvās iezīmes, jo bija atvieglota preses izplatīšana un reklāma, kā arī negatīvās iezīmes – tā nedrīkstēja atļauties paust kritiku, kas dažkārt bija vajadzīga attiecībā uz baznīcas lietām. Pirmajā gadā avīzi izdeva reizi mēnesī, 1909. gadā divas reizes mēnesī, 1910. gadā trīs reizes mēnesī. Sākot ar 1911. gadu ziemas mēnešos laikrakstu izdeva reizi nedēļā, bet vasaras mēnešos divas reizes mēnesī. Sākot no 1913. gada laikrakstu izdeva reizi nedēļā.
Iževska
Iževska (ru, udm) ir Udmurtijas galvaspilsēta Krievijas Federācijas Eiropas daļas austrumos pie Kamas pietekas Ižas. Pazīstama kā sens ieroču ražošanas centrs un automātiskās šautenes AK (Kalašņikova automāts) ražošanas vieta.
Jelča-Laskovice
Jelča-Laskovice (pl) ir pilsēta Polijas dienvidrietumos, Lejassilēzijas vojevodistē pie Odras upes.
Van Halen
Van Halen sastāvs laika gaitā ir vairākkārt mainījies, taču vislielākos panākumus grupa ir sasniegusi, kad tās sastāvā ir bijuši abi grupas dibinātāji Nīderlandē dzimušie brāļi soloģitārists Edijs van Halens un bundzenieks Alekss van Haleni, solists Deivids Lī Rots un basģitārists Maikls Entonijs. Kopš 1990. gadu beigām grupa ir piedzīvojusi vairākas īslaicīgas apvienošanās. Kopš 2006. gada grupas sastāvā ir abi brāļi van Haleni, Rots un Edija dēls Volfgangs van Halens. Šajā sastāvā arī tiek gatavots jauns studijas albums.
Oļģerds Grosvalds
Dzīvesgājums
Pēc Latvijas Republikas nodibināšanas Grosvalds 1919. gada februārī — jūlijā bija Latvijas delegācijas sekretārs Parīzes miera konferencē. No 1919. gada jūlija Latvijas Pagaidu valdības pārstāvis, rezidējošais ministrs, no 1921. gada maija līdz 1924. gada augustam sūtnis Francijā. Sūtnis arī Beļģijā un Nīderlandē (1921—1924).
SKS 24. ekspedīcija
Lidojuma gaita
no Baikonuras kosmodroma ar nesējraķeti Sojuz-FG startēja kosmosa kuģis Sojuz TMA-18. Tas ar SKS saslēdzās 4. aprīlī.
HK Prizma
Spēlētāji
''Pēdējoreiz atjaunots 2021. gada 23. septembrī.''
Odzienas pagasts
Vēsture
Pagasta centrā atradās Odzienas muiža ar neogotikas pili.
Tallina
Piepilsētas satiksme
Piepilsētas pasažieru dzelzceļa pārvadājumus no Tallinas nodrošina Igaunijas valsts dzelzceļa uzņēmums Elektriraudtee. Elektrisko vilcienu satiksme tiek nodrošināta divos pamatvirzienos:
Backstreet Boys
Grupas panākumi sākās ar starptautisko debijas albumu Backstreet Boys (1996). Nākamajā gadā tika izdots otrs starptautiskais albums Backstreet's Back (1997), kas arī bija ASV debijas albums un tas veidoja grupas vispasaules panākumus. 1999. gadā tika izdots viņu veiksmīgākais studijas albums Millennium (1999), kam sekoja grupas 4. albums Black & Blue (2000).
Selekcija
Augu selekcijas stacijas, saimniecības un audzētavas Latvijā
Citu Latvijas selekcijas centru vidū minami:
Airkājvēži
Airkājvēži, peldkājvēži (Copepoda) ir žokļkājvēžu klases apakšklase. Reizēm tā tiek iedalīta kā kārta.
Advekcija
Advekcija (la — piegāde) ir gaisa masu pārnese (ar to temperatūru, mitrumu, atmosfēras spiedienu) horizontālā virzienā atmosfēras spiediena starpības dēļ no vienas vietas uz otru (parasti starp sauszemi un jūru), svarīgs klimata veidotājfaktors. Zemes griešanās dēļ galvenā advekcija mērenajos platumos ir virzienā no rietumiem uz austrumiem (ziemeļu puslodē) un no austrumiem uz rietumiem (dienvidu puslodē). Tā nosaka klimatu gandrīz jebkurā mēreno platumu vietā. Tā, piemēram, mēreno jūras klimatu Eiropas rietumos nomaina mēreni kontinentālais Austrumeiropā, ko savukārt nomaina kontinentālais Rietumsibīrijas klimats, to nomaina krasi kontinentālais Vidussibīrijas klimats un tam visbeidzot seko mitrais musonu klimats Āzijas austrumos.
Noriļlags
Noriļlags jeb Noriļskas labošanas darbu nometne  bija viena no Gulaga soda nometnēm (1935-1956) tagadējā Krasnojarskas novada ziemeļos, kur ieslodzītajiem lika būvēt metalurģisko kombinātu un strādāt vara un niķeļa raktuvēs.
Kodolreaktors
Kodolreaktors jeb atomreaktors ir iekārta, kurā norisinās vadāma kodolu dalīšanās ķēdes reakcija. Kā kodoldegvielu izmanto materiālu, kurš satur urāna vai plutonija izotopus. Kodolreaktorus izmanto pētnieciskām vajadzībām vai arī enerģijas iegūšanai (sk. atomelektrostacija). Kodolreaktorā sākas kodolreakcijas, ja aktīvajā zonā novietotās kodoldegvielas daudzums pārsniedz kritisko masu.
Fortum
Fortum Oyj akcijas tiek kotētas Nasdaq Helsinki biržā un ietilpst OMX Helsinki 25 indeksā. Uzņēmumam ir vairāk nekā akcionāru, lielākais akciju turētājs ir Somijas valsts ar 50,76 %. Fortum ir vienīgais Ziemeļvalstu enerģētikas uzņēmums, kas reģistrēts Dow Jones Sustainability Index.
Consumer Solutions
Consumer Solutions nodarbojas ar elektrības un gāzes mazumtirdzniecību Skandināvijā un Polijā.
Fortum Latvijā
2005. gadā tika reģistrēta Fortum grupas uzņēmuma Fortum Power and Heat Oy filiāle Latvijā, kas nodarbojās ar inženiertehniskajām konsultācijām.
Pēc tam, kad 2013. gadā SIA Fortum Latvija izbeidza sadarbību ar Rīgas lidostu, 2014. gadā tā tika reorganizēta, atdalot no tās meitas uzņēmumu Fortum Jelgava.
Formula 3000
Vēsture
Kopš 1998. gada norisinājās kopā ar Formula 1 čempionāta Eiropas posmiem.
Airkājvēži
Sistemātika
Apakšklase
Teodors Šeinpflugs
Studējis Tērbatas universitātē. 1889. gadā kalpoja par adjunktu Ērgļos, vēlāk par vikāru Cēsīs, līdz 1891. gadā kļuva par mācītāju Liepupē. 1905. gada revolūcijas laikā bēga uz Pērnavu, bet vēlāk atgriezās draudzē. Nodibinoties LSPR, devās uz Rīgu. Pretēji aizliegumam, noturēja sprediķus. Arestēts, ieslodzīts, komunistu nošauts Biķernieku mežā.
C vitamīns
C vitamīns ir ļoti pieprasīts uztura bagātinātājs, to pievieno pārtikai un zālēm. Neskatoties uz C vitamīnam plaši piedēvētām īpašībām, piemēram, pret iekaisumu, sirds slimībām, vēzi un plānprātību, nav zinātnisku pierādījumu, ka tas būtu efektīvs jebkādu saslimšanu ārstēšanā, izņemot skorbutu (C vitamīna trūkumu). Vairāku mēnešu regulāra C vitamīna uzņemšana var nedaudz samazināt saaukstēšanās ilgumu un smagumu, tomēr ne tā akūta uzņemšana saaukstēšanās laikā.
Ivars Ēlerts
Izglītība un darbība PSRS
Ivars Ēlerts 1962. gadā absolvēja Rīgas Industriālo politehnikumu metālu apstrādes ar griešanu specialitātē un ir ieguvis tehniķa-tehnologa kvalifikāciju. Vēlāk studējis Rīgas Politehniskajā institūtā elektronisko skaitļošanas mašīnu specialitātē, 1971. gadā iegūstot inženiera-elektriķa kvalifikāciju. 1994. un 1996. gadā ārzemēs kursos papildinājis zināšanas privatizācijas un akciju sabiedrību darbības jautājumos.
Lenija Rīfenštāle
Žurnāls "Time" Leniju Rīfenštāli nodēvējis par vienu no visietekmīgākajām un iespaidīgākajām māksliniecēm 20. gadsimtā. Japāņu starptautiski pazīstamākā kinoseja — kulta režisors Takeši Kitano 2008. gada jūnijā viesojās Maskavā un VGIK (Krievijas Valsts kino institūta) studentiem nolasītajā lekcijā atzinās, ka pasaules kinematogrāfā viņam ir tikai divi režisori, kurus Kitano godīgi varētu nosaukt par kinomaģijas ģēnijiem — Sergejs Eizenšteins un Lenija Rīfenštāle. Rīfenštāle, pēc japāņu meistara domām, atstājusi absolūtu un pilnīgāko kino izteiksmes līdzekļu un iespēju "mācību grāmatu", kura joprojām nepārspēta. Lenija Rīfenštāle arī konservatīvo britu "Sight and Sound" kino enciklopēdijā nodēvēta par "pasaules kino dokumentālisti Nr.1".
Biogrāfija
2002. gadā salaulājusies ar Horstu Ketneru.
Gavri
Gavri (ru; agrāk Gauri) ir apdzīvota vieta Krievijā, Pleskavas apgabala Pitalovas rajona Gavru pagasta centrs. No 1920. līdz 1944. gadam ietilpa Latvijas Abrenes apriņķī (Gauru pagasta centrs). 1932. gadā Gauriem piešķirts biezi apdzīvotas vietas (ciema) statuss.
Gavros atrodas pagasta padome, vidusskola, klubs (kultūras nams), bibliotēka.
Nastja Ļukina
Bērnība
Ļukina piedzima Maskavā, PSRS. Viņa ir divu padomju vingrotāju vienīgais bērns — viņas tēvs ir 1988. gada olimpiskais čempions Valērijs Ļukins un māte ir 1987. gada pasaules čempione mākslas vingrošanā Anna Kočņeva. Pareizticīgā. Ģimene pārcēlās uz dzīvi ASV pēc PSRS sabrukuma, kad Nastja bija divus ar pusi gadus veca. Vispirms viņi uz dzīvi apmetās Ņūorleānā, taču vēlāk pārcēlās uz Teksasu. 1994. gadā Valērijs kopā ar citu bijušo padomju vingrošanas čempionu Jevgēņiju Marčenko atvēra Pasaules olimpisko vingrošanas akadēmiju (World Olympic Gymnastics Academy, WOGA) Pleino, Teksasā.
Juniores karjera
Pirmoreiz ASV čempionātā Ļukina piedalījās 2002. gadā junioru grupā 12,5 gadu vecumā. Atšķirībā no WOGA vingrotājām Kerlijas Patersones un Holijas Vīsas, kas sacensības beidza pirmajā un otrajā vietā, Nastja piedzīvoja kritienu vingrojumā uz stieņiem, kas liedza viņai pabeigt šo vingrojumu. Neskatoties uz neveiksmi šajā vingrojumā, Ļukina turpināja sacensības un kopvērtējumā ierindojās 15. vietā. Viņu izraudzījās ASV izlases sastāvā startam Pan-American spēlēs junioriem, kur viņa izcīnīja zeltu komandu sacensībās, kā arī trīs sudrabus (individuālā daudzcīņa, vingrojumi uz baļķa un stieņiem).
2003. gadā Ļukina bija viena no spēcīgākajām junioru vingrotājām visā ASV. Viņa izcīnīja četrus zeltus ASV junioru čempionātā: daudzcīņā, vingrojumā uz baļķa, brīvajās kustībās un vingrojumā uz stieņiem. Visus šos panākumus viņa atkārtoja arī 2004. gada čempionātā. 2003. gadā ar panākumiem Ļukina startēja arī Pan American spēlēs, kur izcīnīja zelta medaļu ASV komandas sastāvā, kā arī vairākas medaļas individuālajās sacensībās: zeltu vingrojumā uz baļķa, sudrabu daudzcīņā un bronzu vingrojumā uz stieņiem un brīvajās kustībās. Vēl sportiste guva uzvaru 2004. gada Pacific Alliance čempionāta daudzcīņā.
Vladimirs Buzajevs
Dzīvesgājums
Dzimis Brjanskas apgabalā Krievijas PFSR. 1973. gadā absolvēja studijas Latvijas Valsts universitātes Fizikas un matemātikas fakultātē, strādāja par ģeologu un ģeofiziķi. 1982. gadā aizstāvēja zinātņu kandidāta disertāciju hidroģeoloģijā. Pēc Latvijas neatkarības atjaunošanas strādāja Valsts Ģeoloģijas dienestā.
Saskaņa
2017. gada Latvijas pašvaldību vēlēšanas
Rīgas domē "Saskaņu" pārstāvēja 22 deputāti : Nils Ušakovs (Rīgas mērs), Anna Vladova (frakcijas priekšsēdētāja), Mihails Kameņeckis (frakcijas priekšsēdētājas vietnieks), Andrejs Kozlovs, Andrejs Kameņeckis, Aleksejs Roslikovs, Baiba Rozentāle, Maksims Tolstojs, Jefimijs Klementjevs, Jānis Ločmelis, Igors Kuzmuks, Igors Solovjovs, Olga Veidiņa, Regīna Ločmele-Luņova, Genādijs Sevastjanovs, Sandris Bergmanis, Vitālijs Dubovs, Vadims Baraņņiks, Vadims Faļkovs, Valērijs Petrovs, Viktors Paškovs un Vladimirs Frolovs.
Vladimirs Buzajevs
Politiskā darbība
2010. gada 10. Saeimas vēlēšanās PCTVL saraksts neguva vēlētāju atbalstu un V. Buzajevs zaudēja Saeimas deputāta mandātu. 2012. gadā ievēlēts par LCK līdzpriekšsēdētāju.
Venera (planēta)
Iespējamā dzīvība
Atklājums tika novērots Venēras augšējā atmosfēras slānī (50 km augstumā), kur apkārtējie apstākļi nav tik nepanesami kā uz planētas virsmas. Par spīti tam pētnieki atzīmē, ka, ja fosfīnu galvenokārt izraisa ārpuszemes dzīvība, tad tai tik un tā visticamāk būtu jāatrodas gāzes mākoņu ūdens šķidrumu pilienos, kas tādejādi to pasargātu no apkārtējās vides, kurā ir novērojama sērskābe. Atsevišķi pētnieki norādīja, ka fosfīna pēdas Venēras atmosfērā varētu radīt vūlkāniskā aktivitāte vai arī vēl līdz šim nezināms ķīmisks process, nevis bioloģisks faktors no ārpuszemes dzīvības puses.
Kodolreaktors
Kodolu dalīšanās
Lai notiktu kodolu dalīšanās reakcija, ir nepieciešams skaldmateriāls, kā piemēram urāns-235 vai plutonijs-239. Šiem izotopiem absorbējot neitronus, notiek kodoldalīšanās reakcija, kuras rezultātā kodols sabrūk par vieglākiem kodoliem un atsevišķiem neitroniem. Kodoldalīšanās reakcijā, kurā sadalās urāns-235, tas sadalās, piemēram, kriptonā-92 un bārijā-141, kā arī tiek izstaroti 3 neitroni. Aprēķinot kopējo dalīšanās produktu masu, iegūst, ka sākuma masa ir lielāka par produktu summāro masu. To sauc par masas defektu. Alberts Einšteins izstrādāja formulu E=mc2, pierādot, ka šī iztrūkstošā masa ir pārvērsta enerģijā, galvenokārt kinētiskajā enerģijā, kas piemīt procesā iegūtajiem neitroniem un dalīšanās produktiem. Salīdzinot enerģijas daudzumu, kas izdalās šādā procesā, ar ķīmiskajām reakcijām, piemēram, ogļu degšanu, var konstatēt, ka kodolreakcijās iegūst miljons reizes vairāk enerģijas uz masas vienību.
Ķēdes reakcija
Apskatot U-235 piemēru, mēs iegūstam 3 papildu neitronus katrā kodoldalīšanās aktā, tādējādi teorētiski katrs neitrons varētu sašķelt 3 citus kodolus. Bet dabā tā nenotiek. Katram atomam ir noteikta varbūtība tikt sašķeltam, ko raksturo ar kodolreakcijas efektīvo šķērsgriezumu un to mēra barnos. Šis kodolreakcijas raksturlielums nav konstants, bet ir atkarīgs no daļiņas veida un enerģijas. Tipiskā kodolreaktorā izmanto siltumneitronus, kuru enerģija ir 0,025 eV, jo pie šīs enerģijas ir relatīvi liela varbūtība izraisīt jaunas kodolreakcijas, tādējādi samazinot nepieciešamo degvielas daudzumu, lai reaktors spētu nodrošināt kontrolētu ķēdes reakciju. Atomelektrostacijās tiek strikti kontrolēts reakciju daudzums, turpretim atomieroču mērķis ir iegūt pēc iespējas vairāk reakcijas laika momentā, tādējādi radot sprādzienu. Lai nodrošinātu kontrolētu ķēdes rekciju, reaktoros izmanto neitronu palēninātājus, kā piemēram, ūdeni, grafītu vai citus materiālus.
Erasts Fandorins
Erasts Fandorins (ru; dzimis, miris 1920. gadā) ir izmeklētājs, Borisa Akuņina vēsturisko detektīvu sērijas "Erasta Fandorina piedzīvojumi" galvenais varonis. Fandorins iemiesojis 19. gadsimta aristokrāta ideālus: cēlsirdību, izglītību, uzticību, neuzpērkamību, principialitāti. Bez tam, Erastam ir lieliska āriene, teicamas manieres, viņam ir panākumi pie dāmām, un viņam ļoti veicas azartspēles. Grāmatu sērijā sarakstītas 14 grāmatas par Erasta Fandorina gaitām.
Happy Tree Friends
Happy Tree Friends ir animācijas īsfilmu seriāls. Seriālam ir vardarbīgs saturs un tajā gandrīz nav dialogu. Lai gan seriāls sākotnēji bija skatāms internetā, tas tika raidīts arī televīzijas kanālos.
Nastja Ļukina
2009.—2012. gads
2009. gada martā Ļukina tika nosaukta kā viena no 12 pretendentēm uz Džeimsa E. Salivana balvu, ko pasniedz labākajam amatieru sportistam ASV. 2009. gada 15. aprīlī par balvas ieguvēju tika nosaukta Šona Džonsone.
Pēc aktīvās karjeras
Kopš 2010. gada ASV ik gadus notiek viņas vadīta Nastjas Ļukinas kausa izcīņa sieviešu mākslas vingrošanā, kas ir domāta kā debija pirmselites līmeņa vingrotājām. Pirms kausa izcīņas notiek reģionālas atlases sacensības.
Ķīna
Administratīvais iedalījums
Papildus šai piecu līmeņu administratīvajai struktūrai pastāv arī vairāki izņēmumi. Piecas pilsētas (Daliaņa, Ninbo, Cjindao, Šeņdžeņa un Sjameņa) ekonomiskā un plānošanas ziņā faktiski ir neatkarīgas no provincēm, kurās tās administratīvi ietilpst un budžeta ziņā tās faktiski ir provinces statusā.
Izglītība
Valstī pieņemta izglītības sistēma, kas iedalīta mācībās sākumskolā (6 gadi), pirmās pakāpes vidusskolā (3 gadi), otrās pakāpes vidusskolā (3 gadi) un augstskolās. Dažās provincēs pirmie divi posmi ilgst 5+4 gadus. Mācības ilgst sešas dienas nedēļā, taču lauku skolām, kurās daudzi skolēni palīdz vecākiem darbos, ir tiesības pielāgot savu grafiku lauksaimniecības darbu kalendāram, pārbīdot brīvlaikus un saīsinot mācību laiku.
Tautsaimniecība
ĶTR ekonomiskā politika balstās uz stingru ekonomikas procesu vadīšanu no valsts varas puses. Valsts vara nosaka makro un mikroekonomikas attīstības plānus un cenšas vispusīgi kontrolēt to izpildi. Tomēr pēdējās desmitgadēs atsevišķās nozarēs valsts varas iejaukšanās ir ievērojami samazinājusies. Tas izpaužas dažādi: gan kā valsts finansējuma samazināšana, gan kā daļēja ekonomisko tiesību nodošana uzņēmumu vai reģionu administrācijai, gan kā privātuzņēmumu ieviešana. Piemēram, 1990. gadā valstij piederošie uzņēmumi lauksaimniecībā veidoja 77,6%, bet 1995. gadā to īpatsvars bija samazinājies līdz 42,8%. Ar ekonomiskiem līdzekļiem — cenas, nodokļi, kredīti, peļņa, alga u.tml., — valsts vara panāk, ka visai atšķirīgos režīmos funkcionējošie saimniecības sektori ir pakļauti vienotai plānveida vadībai. Sākot ar 1996. gadu tika īstenots devītais piecgadu plāns, bet reizē ar to jau tika sākts izstrādāt saimniekošanas stratēģiju līdz 2010. gadam, savukārt 2001. gadā, uzsākot desmito piecgadu plānu, tika uzsākts darbs pie valsts stratēģijas līdz 2020. gadam. Kopš 1997. gada tiek īstenota stratēģija ar devīzi "Netvert abām rokām", kas nozīmē, ka, risinot kādu vienu svarīgu uzdevumu, nedrīkst aizmirst, kā tas korelēsies ar citām lietām. Piemēram, ka ekonomiskā attīstība nedrīkst sākt bremzēt kultūras dzīvi, samniecībā paralēli lielajiem uzņēmumiem jāattīsta arī mazos, lokālos uzņēmumus, atbalstot privātās uzņēmējdarbības vidi, nedrīkst atstāt novārtā valsts uzņēmumu attīstību u.tml. Ienākot ārzemju kapitālam, valsts vara saglabā kontroli pār uzņēmumiem, paturot valstij 60% uzņēmuma, 55% no visā valstī realizētās uzņēmuma produkcijas un 60% no peļņas. Par spīti ievērojamajai urbanizācijai (būvniecība ir viena no nozarēm, kas ĶTR attīstās visstraujāk), tā tomēr ir agrāra valsts, kurā 85% iedzīvotāju ir zemnieki. Lauksaimniecībai derīgās zemes platība ir visai ierobežota — 69% valsts teritorijas aizņem kalnu rajoni, — pastāvīgā aramzemes trūkuma dēļ, izmantojot dambjus, tiek uzartas pat ezeru gultnes.
Antonovka (ābols)
Antonovka ir vēla rudens ābeļu šķirne, kas plaši izplatīta bijušās Padomju Savienības, agrāk arī Krievijas impērijas, teritorijā. Antonovkas popularitāte skaidrojama ar tās noturību pret aukstām ziemām un izcilām uzglabāšanas iespējām.
VAZ-2103
Vēsture
Fiat 124 kļuva par sākotnējo VAZ-2101 un VAZ-2103 modeļu veidojumu. 1964. gadā tas pirmo reizi tika parādīts plašākai publikai.
Džefersons Peress
Viņa pirmais lielais sasniegums bija uzvara 1996. gada olimpiskajās spēlēs, kas bija pirmā olimpiskā medaļa Ekvadoras olimpiskajā vēsturē. 2000. un 2004. gada olimpiādes Dž. Peresam neizvērtās tik veiksmīgas, jo abas reizes viņš finišēja tieši aiz pirmā trijnieka — ceturtais. 2008. gada vasaras olimpiskajās spēlēs Dž. Peress izcīnīja sudraba medaļu 20 km soļojumā, piekāpjoties vienīgi jaunajam krievu soļotājam Valērijam Borčinam.
1999. gada Pasaules čempionātā viņš izcīnīja sudraba medaļu, bet tad izcīnīja trīs pasaules čempiona titulus pēc kārtas, uzvarot 2003., 2005. un 2007. gadā. 2003. gada Pasaules čempionātā viņš uzstādīja arī pasaules labāko rezultātu 20 kilometru distancē, finišu sasniedzot pēc stundas, 17 minūtēm un 21 sekundes. Viņš ir uzvarējis arī 2003. gada Panamerikas spēlēs.
U2
Grupa U2 tika izveidota 1976. gadā, kad tās dalībnieki bija pusaudži ar ierobežotām muzikālajām spējām. Taču 1980. gadu vidū grupa jau kļuva starptautiski populāra, pateicoties tās himniskajam skanējumam, Bono izjustajam vokālam un The Edge neparastajai ģitārspēles manierei. Viņu panākumi kā koncertgrupai bija lielāki nekā pārdoto albumu kopiju ziņā, līdz 1987. gadā izdotais albums "The Joshua Tree" palīdzēja grupai nokļūt līdz slavas virsotnei. Viņu 1991. gada albums "Achtung Baby" un tam sekojošā "Zoo TV" koncertturneja bija daļa no nozīmīgās grupas atjaunināšanas; tā bija kā atbilde uz viņu pašu izjūtām par muzikālo stagnāciju, elektroniskās mūzikas un alternatīvā roka revolūcijām, un kritiku par viņu stilu. Šie eksperimenti turpinājās visus 1990. gadus.
Gaisa kuģis
Pie gaisa kuģiem nepieskaita transportlīdzekļus, kuri, lai arī var lidot atmosfērā, tomēr cēlējspēkam neizmanto gaisu, piemēram, raķetes. Savukārt lidaparāti ar raķešdzinēju var būt apgādāti ar spārniem (piemēram, raketoplāni, spārnotās raķetes, tāpat arī kosmoplāni), tāpēc tos var pieskaitīt pie gaisa kuģiem. Par gaisa kuģiem neuzskata arī lidaparātus, kas izmanto ballistiska vai inerciāla lidojuma principus ar minimālu gaisa cēlējspēku. Tāpat pie gaisa kuģiem nepieskaita transportlīdzekļus, kuri kustas nelielā attālumā virs ūdens vai sauszemes virsmas, izmantojot gaisu kā gaisa spilvenu (transportlīdzeklis uz gaisa spilvena) vai ekrānu (ekranoplāns).
U2
"Passengers", "Pop" un "PopMart" (1995 – 1998)
Albumam sekojošā "PopMart" tūre sākās 1997. gada aprīlī un turpināja "Zoo TV" iesākto pārmērību tēmu. Uz skatuves bija 30 metrus augsta zelta arka, 45 metrus liels video ekrāns un 12 metrus liela spoguļbumba. Tāpat kā "Zoo TV" tūrē, arī šajā tūrē bija jūtama reklāmu ietekme un bija iecerēts sūtīt sarkastisku paziņojumu tiem, kas apvainoja U2 komerciālismā. Var uzskatīt, ka U2 iecere izgāzās, tomēr apmierināja daudzus, kuri bija redzami apmulsuši par grupas jauno tēlu un pārspīlēto priekšnesumu. Vēlā "Pop" pabeigšana nozīmēja to, ka mēģinājumu laiks bija ierobežots un no tā cieta priekšnesumi pirmajos tūres koncertos. Par tūres svarīgāko notikumu uzskatāms koncerts Sarajevā, kur U2 kļuva par pirmo slaveno grupu, kas pilsētā uzstājās pēc Bosnijas kara. Lerijs Mullens koncertu aprakstīja kā "pieredzi, jo es nekad mūžā neaizmirsīšu, un es esmu pavadījis grupā 20 gadus, lai tikai spēlētu šajā koncertā, un tagad, kad esmu to izdarījis, es saprotu, ka viss ir bijis tā vērts". Bono šo koncertu aprakstīja kā "vienu no smagākajām un lieliskākajām naktīm manā mūžā."
"No Line On The Horizon" (2006 – pašlaik)
2009. gada 18. janvārī grupa uzstājās ASV prezidenta Baraka Obamas inaugurinācijas svinībās, izpildot divas dziesmas - "Pride (In the Name of Love)" un "City of Blinding Lights".
Izlases un koncertalbumi
}}
Jeļena Dokiča
Biogrāfija
J. Dokičas tēvs Damirs Dokičs ir serbs (ilgstoši bija meitas treneris, vairākkārt nokļuvis skandālos un konfliktos ar likumu), bet māte horvātiete. 1991. gada jūnijā ģimene pameta Horvātiju, bēgot no pilsoņu kara un apmetās Serbijā, bet jau 1994. gadā emigrēja uz Austrāliju un apmetās Sidnejas priekšpilsētā Feirfīldā. Šeit J. Dokiča beidza vidusskolu.
Pirmos panākumus guvusi jauniešu tenisā: uzvaras 1998. gada ASV atklātajā čempionātā jaunietēm un 1998. gada Francijas atklātajā čempionātā dubultspēlēs jaunietēm (kopā ar Kimu Kleistersu).
Trolejbusu satiksme pasaulē
Amerikas daļā kursē aptuveni 3000 trolejbusu, bet Okeānijā trolejbusi kursē tikai Jaunzēlandes galvaspilsētā Velingtonā. Āzijā, tāpat kā Dienvidamerikā, ir aptuveni 5000 trolejbusu (neskaitot Krieviju).
Apvienotā Karaliste
Apvienotajā Karalistē nevienā pilsētā vairs nav trolejbusu satiksmes sistēmas. Dažas pilsētas plāno atjaunot trolejbusu satiksmi, kā piemērs ir minama Līdsa, kurā jau kopš 2010. gada marta notiek sarunas par trolejbusu satiksmes atjaunošanu. Trolejbusu satiksme Līdsā pastāvēja no 1911. līdz 1928. gadam.
Bosnija un Hercegovina
Bosnijā un Hercegovinā ir tikai viena trolejbusu satiksmes sistēma. Tā atrodas galvaspilsētā Sarajevā. Sarajevā eksistē tikai piecas trolejbusu līnijas. Trolejbusu satiksme Sarajevā tika atklāta 1984. gada 23. novembrī un to nodrošina uzņēmums JKP GRAS Sarajevo.
Grieķija
1948. gadā Pirejā tika atklāta trolejbusu satiksme, bet tikai 1954. gadā tā tika atklāta Atēnās. Savukārt abas sistēmas tika savā starpā savienotas tikai 1988. gadā.
Itālija
Neapolē trolejbusu satiksmi nodrošina divi dažādi uzņēmumi: Azienda Napoletana Mobilità (ANM), bet piepilsētas trolejbusu līnijas apkalpo Compagnia Trasporti Pubblici di Napoli (CTP).
Krievija
Krievija ir valsts, kurā visvairāk pilsētās pasaulē brauc trolejbusi, konkrēti tās ir 86 pilsētas. No tām 65 atrodas Krievijas Eiropas daļā, tikai 21 - Krievijas Āzijas daļā. Gandrīz visās pilsētās trolejbusu satiksme tika atklāta Padomju Savienības gados, līdz 1991. gadam, izņemot Veļikijnovgorodu (trolejbusu satiksmi atklāja 1995. gadā), Himku (1997), Vidnoji (2000) un Podoļsku (2001). Lielākā un arī vecākā trolejbusu satiksmes sistēma bija galvaspilsētā Maskavā, to atklāja 1933. gadā, bet likvidēja 2020. gadā, trolejbusu vietā ieviešot elektrobusus.
Polija
Polijā trolejbusi kursē trīs pilsētās: Gdiņā, Ļubļinā un Tihi. Gdiņā ir 12 trolejbusu līnijas un tajās kopā brauc 85 trolejbusi, tā ir vecākā un lielākā Polijas trolejbusu satiksmes sistēma. Trolejbusu satiksmi atklāja 1943. gada 23. jūlijā un trolejbusu parks sastāv, galvenokārt, no Polijā ražotajiem Jelcz trolejbusiem.
Portugāle
Trolejbusu satiksme Koimbrā tika atklāta 1947. gada 16. augustā, sākotnēji kursēja tikai divi trolejbusi. 1959. gadā trolejbusu satiksme tika atklāta arī Portu, bet 1997. gadā tā tika likvidēta. Tāpat arī Bragā laikā no 1963. līdz 1973. gadam pastāvēja trolejbusu satiksme. Mūsdienās Koimbrā ir trīs trolejbusu līnijas, tajās kopā brauc 17 Caetano Efacec modeļa standarta trolejbusi, kuri ir būvēti laikā no 1984. līdz 1986. gadam. Tiek plānota trolejbusu parka atjaunošana.
Rumānija
1959. gadā trolejbusu satiksme tika atklāta Brašovā, Klužā-Napokā un Konstancā. Laikā no 1983. līdz 1997. gadam trolejbusu satiksme tika atklāta arī Baija Marē (Baia Mare), Gaļatā (Galaţi), Mediasā (Mediaş), Pjatrā Njamcā, Ploiestā (Ploieşti) un Tirgu Žiu. Galvenais iemesls šo trolejbusu satiksmes sistēmu atklāšanai bija Rumānijas enerģētikas krīze 1980. gados. Starp citu, visas šīs trolejbusu satiksmes sistēmas tika atklātas arī īsi pirms un pēc 1989. gada Rumānijas revolūcijas.
Serbija
Pirmās trīs trolejbusu līnijas Belgradā tika atklātas pēc Otrā pasaules kara, tajās brauca Krievijā ražotie trolejbusi. Vēl joprojām tām ir vieni un tie paši galapunkti, kas toreiz, tāpat to maršruti ved cauri pilsētas centram, gar Kalemegdānas nocietinājumiem. Pārējās trolejbusu līnijas tika atklātas 1980. gadu sākumā, to maršruti atrodas perpendikulāri pirmajām trim trolejbusu līnijām.
Vācija
Vācijā trolejbusi kursē tikai trīs pilsētās - Zolingenē (50 trolejbusi, 6 trolejbusu līnijas), Ebersvaldē (14 trolejbusi, 2 trolejbusu līnijas) un Eslingā pie Nekāras (9 trolejbusi, 2 trolejbusu līnijas). 1995. gadā Esenē un Potsdamā trolejbusu satiksme tika likvidēta. Zolingenes trolejbusi brauc arī ārpus pilsētas administratīvajām robežām, uz Vupertāli-Fovinkelu, bet Eslingas pie Nekāras trolejbusi brauc arī līdz Štutgartei-Obertīrkaimai.
Leipcigas sabiedriskā transporta uzņēmums patlaban pārbauda nepieciešamību atjaunot trolejbusu satiksmi, tas tiek darīts, jo strauji pieaug degvielas cenas. Tiek izskatīta divu noslogotu autobusu līniju (nr. 60 un nr. 70) iespējamā pārvēršana par trolejbusu līnijām, pirms tam attiecīgās ielas aprīkojot ar kontakttīklu. Ja plāni tiks realizēti, tad 2012. gadā kā pirmā autobusu līnija ar kontakttīklu varētu tikt aprīkota autobusu līnija nr. 60.
Kopš 2009. gada pavasara arī Kotbusā tiek diskutēts par trolejbusu satiksmes ieviešanu, kas atslogotu tramvaju satiksmi.
Gruzija
Gruzijā, pēc būtības, vairs nevienā pilsētā nav trolejbusu satiksmes, trolejbusu satiksme ir tikai Suhumi, bet tā atrodas starptautiski neatzītajā Abhāzijas republikā. Trolejbusu satiksme Suhumi pilsētā tika atklāta 1968. gada 3. janvārī. Suhumi eksistē tikai divas trolejbusu līnijas. Laikā no 1990. gada līdz 2010. gada martam visās pārējās 11 Gruzijas pilsētās trolejbusu satiksme tika likvidēta. Bet Suhumi tā tika saglabāta, jo Krievija Suhumi sniedza savu palīdzību, kas ļāva saglabāt trolejbusu satiksmi.
Šobrīd Suhumi ir 12 trolejbusi (7 Škoda 14Tr un 5 ZiU-9 tipa trolejbusi). Savukārt, 1976. gadā pavisam kopā bija 49 trolejbusi.
Singapūra
Singapūras pilsētvalstī laikā no 1926. gada 14. augusta līdz 1962. gada 15. decembrim ir bijusi trolejbusu satiksme.
Tadžikistāna
Dušanbē atrodas visvecākā Tadžikistānas trolejbusu satiksmes sistēma, to atklāja 1955. gada 2. maijā. Vēl līdz šim nevienā Tadžikistānas pilsētā nav likvdēta trolejbusu satiksme.
Ēģipte
Ēģiptē tikai vienā pilsētā - galvaspilsētā Kairā - ir bijusi trolejbusu satiksme. Trolejbusu satiksme Kairā pastāvēja no 1950. līdz 1981. gadam.
Kolumbija
Kolumbijā trolejbusu satiksme tika organizēta Bogotā un Medeljinā. Galvaspilsētā Bogotā ar trolejbusiiem pasažieri tika pārvadāti no 1948. gada aprīļa līdz 1991. gada augustam. Kā galvenais iemesls sistēmas slēgšanai tiek minēts PSRS ražoto ZIU un Rumānijā ražoto DAC trolejbusu augstās ekspluatēsanas izmaksas. Medeljinā troeljbusu satiksme tika nodrošināta no 1929. gada līdz 1951. gadam.
Venecuēla
2006. gada 26. novembrī eksperimentālā kārtā Meridā tika atklāta trolejbusu satiksme. Sākotnēji trolejbusi izbrauca ielās tikai svētdienās. Oficiālā vienīgās Venecuēlas trolejbusu satiksmes sistēmas 20. gadsimtā atklāšana notika 2007. gada 18. jūnijā. Trolejbusu satiksmi nodrošina uzņēmums Trolmérida. Maršrutu kopgarums sasniedz 10,2 km un Meridā kopā brauc 45 trolejbusi.
Lielākās trolejbusu satiksmes sistēmas
Visvairāk trolejbusu kursē Krievijas galvaspilsētā Maskavā. Tur apmēram 100 trolejbusu līnijās kopā brauc aptuveni 1600 trolejbusi. Trolejbusu maršrutu kopgarums Maskavā ir aptuveni 1300 km (2007. gada dati). Tā ir lielākā trolejbusu satiksmes sistēma Eiropā un pasaulē. Otrajā vietā ierindojas Baltkrievijas galvaspilsēta Minska, tajā 68 līnijās kopā brauc 1050 trolejbusi (2007. gada dati), bet trešajā vietā ierindojas Ķīnas galvaspilsēta Pekina (lielākā trolejbusu satiksmes sistēma Āzijā), tajā 15 līnijās kopā brauc aptuveni 800 trolejbusu (2008. gada dati). Tai seko Krievijas pilsēta Sanktpēterburga (41 līnija, 735 trolejbusi, tā ir trešā lielākā trolejbusu satiksmes sistēma Eiropā, maršrutu kopgarums sasniedz 695 km) (2006./2007. gada dati).
Aukštaitija
Vēsture
Pirmo reizi rakstu avotos Aukštaitija kā "aukstaišu zeme" (terra Eustoythen) pieminēta dižkunga Ģedimina valdīšanas laikā 1322. gadā.
Trolejbusu satiksme pasaulē
Lielākās trolejbusu satiksmes sistēmas
Lielākā trolejbusu satiksmes sistēma Amerikā atrodas Meksikas galvaspilsētā Mehiko, tajā 17 trolejbusu līnijās kopā brauc 405 trolejbusi un līniju kopgarums sasniedz 454 kilometrus (2007. gada dati).
Aukštaitija
Vēsture
1326. gadā Pētera no Duisburgas rakstītajā "Prūsijas zemes hronikā" (Chronicon terrae Prussiae) Aukštaitija tiek minēta kā Austechia, terra regis Lethowie ("Lietuvas ķēniņa zeme"). Tajā laikā Aukštaitija tika saprasta kā pretmets Žemaitijai un aptvēra Viļņas un Traķu kunigaitijas.
Teritorija
Mūsdienās ar vārdu Aukštaitija tiek saprasti divi atšķirīgi kultūrvēsturiskie novadi:
Skujenieks
Skujenieks (sieviešu dzimtē Skujeniece) ir latviešu cilmes uzvārds. Cilvēki ar šo uzvārdu:
Drigalska ledus mēle
2005. gada martā un aprīlī 3000 km² lielais B-15A aisbergs sadūrās ar Drigalska ledus mēli, atdalot divus apmēram 70 km² lielus ledus gabalus. 2006. gada marta beigās līdzīgā mēles sadursmē ar aisbergu C-16 tika atdalīts ap 100 km² liels ledus gabals.
Teniss 2008. gada vasaras olimpiskajās spēlēs — dubultspēles sievietēm
Zelta medaļu izcīnīja ASV duets Serīna Viljamsa un Venusa Viljamsa, finālā pārspējot Spānijas duetu Anabellu Medinu Garigesu un Virginiju Ruano Paskvalu. Bronzas medaļu ieguva Ķīnas duets Ži Jaņa un Dzje Džena.
Krievijas slepenpolicija
Drošības nodaļa jeb ohrana (krievu: Отделение по охранению общественной безопасности и порядка, jeb vulgāri Oхранка) bija Cariskās Krievijas slepenpolicija 19. gadsimta beigās un 20. gadsimta sākumā. Tā tika izveidota 1866. gadā un pakļāvās Iekšlietu ministrijai.
Nodaļas darbība
Drošības nodaļu izveidoja 1866. gadā Sanktpēterburgā pēc neveiksmīga atentāta pret caru Aleksandru II. Toreiz tās oficiālais nosaukums bija Kārtības un sabiedriskā miera nodrošināšanas nodaļa, un tajā darbojās divpadsmit izmeklētāji. Nodaļas galvenais mērķis bija cīnīties ar politisko terorismu un uzraudzīt kreisā spārna revolucionāru darbību. Nodaļas galvenā pārvalde atradās Sanktpēterburgā, bet ar laiku tai bija iecirkņi visā Krievijas impērijā, (ap 1914. gadu - jau 26, arī Rīgā) kā arī ārzemēs. Ārzemēs nodaļas galvenais uzdevums bija novērojot krievu emigrantu revolucionāro darbību, it īpaši Parīzē.
Johans Fišers
Dzīvesgājums
Pēc sava labvēļa ķēniņa Kārļa XI nāves 1697. gadā viņš zaudēja Zviedrijas valdības atbalstu un Lielā Ziemeļu kara priekšvakarā 1699. gadā bija spiests pamest Vidzemi. Vēlāk viņš kļuva par ģenerālsuperintendentu Magdeburgas hercogistē, kur mira 1705. gada 17. maijā.
Nātrija sulfāts
Īpašības
Nātrija sulfāts normālos apstākļos ir ļoti stabila viela. Paaugstinātā temperatūrā to ir iespējams reducēt par nātrija sulfītu (un vēl augstākā temperatūrā - par nātrija oksīdu). Nātrija sulfāts ir neitrāls sāls, kura šķīdumiem pH ir 7. Tas ir tāpēc, ka tas ir veidojies no stipras skābes (sērskābe) un sārma (nātrija hidroksīds). Nātrija sulfāts reaģē ar tādu pašu daudzumu sērskābes, veidojot nātrija hidrogēnsulfātu (skābo sāli):
Niedras valdība
Izveide
Šādas koalīcijas valdības izveidošanu īpaši atbalstīja ASV misijas vadītājs Vorviks Grīns, kurš vēlējās ātrāku politisko risinājumu, lai visu uzmanību varētu veltīt kritiskajai Kurzemes frontes situācijai. Grīns regulāri tikās ar fon der Golcu un atbalstīja ģenerāļa darbības. 22. aprīļa Antantes misiju pārstāvju sapulce Liepājā vienojās par vēstuli fon der Golcam, pieprasot Manteifeļa un Pfefera vienību nosūtīšanu atpakaļ uz fronti, kā arī tādas Latvijas valdības sastādīšanu, kurā būtu pārstāvētas visas Latvijas tautības. Tādējādi radās priekšnoteikumi Niedras valdības veidošanai. Grīns nebija apmierināts ar Niedras valdības provācisko sastāvu, un 30. aprīlī noturēja kopīgas sarunas ar Niedru un Ulmani, kas beidzās bez panākumiem. Grīns piedāvāja veidot Ulmaņa vadītu valdību, kurā Ulmaņa ministri ieņemtu 7-8 vietas, bet 4-5 būtu vāciešiem un ebrejiem. Ņemot vērā vācbaltiešu aktīvo dalību karā pret boļševikiem, Grīns uzskatīja, ka viņiem pienākas pārstāvniecība Pagaidu valdībā.
Leptoni
Leptoni ( - viegls, plāns) ir elementārdaļiņas ar pusveselu spinu, kas nepiedalās stiprajā mijiedarbībā. Visi leptoni pieder pie fermioniem.
Leptonu tipi
Katram leptonam atbilst sava antidaļiņa.
Akmeņu cauna
Vairošanās
Riests akmeņu caunām sākas jūnijā un beidzas augustā. Grūsnības periods ir pagarināts, jo mātītei ir embrioniskā diapauze un tā spēj atlikt embrija attīstību. Kopumā tas ir apmēram 236—237 dienas. Mazuļi dzimst martā vai aprīlī. Parasti piedzimst 3—7 mazuļi. Tie ir akli un bezpalīdzīgi. Mazuļiem acis atveras, sasniedzot 30—36 dienu vecumu. Māte tos zīda ar pienu 40—45 dienas. Apmēram jūlija sākumā jaunās caunas pamet vecākus.
Džims Feihijs
Spēlētāja karjera
Savu profesionālā spēlētāja karjeru Feihijs uzsāka 2002. gadā, kad aizvadīja 43 spēles NHL kluba Sanhosē "Sharks" rindās. "Sharks" sistēmā Feihijs spēlēja vēl trīs sezonas līdz 2006. gadā tika aizmainīts uz Ņūdžersijas "Devils" vienību, kuras rindās 2006.-07. sezonā aizvadīja tikai 13 spēles - lielāko sezonas daļu viņš pavadīja AHL. 2007. gada vasarā Feihijs parakstīja viena gada līgumu ar Čikāgas "Blackhawks", lai gan visu 2007.-08. sezonu aizvadīja tās fārmklubā Rokfordas "IceHogs". No 2008. līdz 2010. gadam Feihijs spēlēja Vācijas hokeja līgas klubā Krēfeldes "Pinguine".
Ludmila Blonska
Ludmila Blonska (uk; dzimusi 1977. gada 9. novembrī) ir bijusī ukraiņu vieglatlēte - daudzcīņniece un tāllēcēja. Viņa ir uzvarējusi 2005. gada Universiādē, kā arī 2006. gada Pasaules čempionātā telpās, bet 2007. gada Pasaules čempionātā izcīnīja sudraba medaļu, sasniedzot jaunu personīgo un valsts rekordu - 6832 punktus. 2006. gada Eiropas čempionātā viņa palika 5. vietā.
Reaktīvā pretestība
Kondensatora reaktīvā pretestība
C — elektriskā kapacitāte, F.
Induktivitātes spoles reaktīvā pretestība
L — induktivitāte, H.
Kopā saslēgta kondensatora un spoles reaktīvā pretestība
Saslēdzot kapacitatīvu un induktīvu pretestību, pie noteiktas frekvences vērtības pretestību absolūtās vērtības būs vienādas, bet ar pretējām zīmēm. Šis ir rezonanses nosacījums (skatīt arī svārstību kontūrs).
Ksenija Balta
Ksenija Balta (et; dzimusi Minskā, Baltkrievijā) ir Igaunijas vieglatlēte, startē daudzcīņas, tāllēkšanas un 100 m sprinta disciplīnās.
Genadijs Kotovs
Biogrāfija
2006, marts — ierosināts kriminālprocess par 16. martam veltīto skrejlapu izlīmēšanu. Vēl nebeidzoties procesam šajā lietā, dome 16. maijā pieņem lēmumu Kotovu par to izslēgt no domes Drošības un kārtības jautājumu komitejas.
Tartu
Tartu (et, vro) ir pilsēta Igaunijas dienvidaustrumos pie Emajegi upes. Pēc iedzīvotāju skaita tā ir otra lielākā Igaunijas pilsēta. Ja Tallina ir Igaunijas politiskais un ekonomiskais centrs, tad Tartu uzskata par Igaunijas intelektuālo un kultūras centru,  īpaši tāpēc, ka Tartu sāka darboties pirmā Baltijas guberņu (Vidzemes guberņas, Kurzemes guberņas un Igaunijas guberņas) universitāte — Tartu Universitāte. Tajā laikā tā bija arī galvenais centrs latviešu akadēmiskajai izglītībai. Tartu, kas atrodas 180 km uz dienvidaustrumiem no Tallinas, ir Dienvidigaunijas centrs.
M Sola heliports
Lidlauks aprīkots ar atbilstošu apgaismojumu, navigācijas, meteoroloģijas un komunikāciju aprīkojumu. Pieejama gaisa kuģu apkope, angāri un izmitināšanas iespējas, degvielas piegāde. Lidlauku apkalpo uzņēmums GM Helicopters.
Pilsoņu platforma
Partijas uzskati
Partija ir par atlikušo valsts uzņēmumu privatizāciju, visiem vienādu nodokļu likmi, vietējo varas iestāžu decentralizāciju, arodbiedrību tiesību samazināšanu, privātas medicīnas attīstību, vienpalātas Seima izveidošanu ar samazinātu deputātu skaitu, ekonomikas apmācības ieviešanu skolās.
Pasaules universitāšu akadēmiskais reitings
Kritika
2007. gadā tika publicēts Rāzvana Floriana pētījums, kurā tika mēģināts patstāvīgi aprēķināt reitingu, pamatojoties uz publiski sniegto metodoloģijas aprakstu. Tika konstatēts, ka oficiālajā aprēķinā ir pieļautas vairākas neprecizitātes, kas var nedaudz nobīdīt rezultātus. Tāpat arī reitings tiek kritizēts par pārāk lielu uzsvaru uz dabaszinātnēm. Tas skaidrojams ar faktu, ka Nobela un Fīldsa prēmijas tiek piešķirtas galvenokārt dabaszinātnēs, tāpat arī žurnālos Nature un Science raksti pamatā ir veltīti tieši dabaszinātnēm.
Terva
Netālu no pilsētas atrodas viduslaiku Helmetas pilsdrupas.
GBA
GBA var būt: